Käisin täna apteegis. Ostsin mõned kurguviiruse tõrjujad reisile kaasa ja otseloomulikult võtsin proviisori poolt soovitatud kõhulahtisuse vastased tabletid eile ostetud söedablettidele lisaks. Nii igaks  juhuks. Mul on veel liiga elavalt meeles üle-eelmise aasta Itaalia reis, kui mul Tšehhis põhi ikka täitsa alt ära läks ja nõme reisisaatja ütles, et ta ei saa mulle tablette anda, ka siis mitte kui tal neid oleks, sest see on keelatud (?!). Ütles, et võin teistelt reisijatelt küsida, võibolla nemad annavad. Andsidki! Aga ma oleks eeldanud reisisaatjalt inimlikumat suhtumist, kasvõi näiteks aidanud mul kelleltki küsida neid tablette, kui ta ise mingi koodeksi järgi neid mulle anda ei tohi… Aga suva see  tookordne reisisaatja, seekord on mul tabletid endal kaasas. Mitut erinevat sorti pealegi. Mingit valuvaigistit oleks ka veel vaja… Kui ei õnnestu mingit peakatet kuskilt Tartu pealt leida, siis võib mind seekord ähvardada päiksepiste. Haa! Homme jälle apteeki!